cyanic-selkie/wikianc huggingface dataset:
Windows 10 Mobile
Թարմացումների թողարկում
Որոշ Windows Phone 8.1 սմարթֆոններ կարող են թարմացվել Windows 10, կախված սարքի համատեղելիությունից, արտադրողի աջակցությունից, և բեռնակրի աջակցությունից։ Ոչ բոլոր հեռախոսները կարող են ստանալ թարմացում կամ աջակցել բոլոր իր հատկությունները Microsoft-ը սկզբում հայտարարեց որ Windows Phone 8.1 սարքավորումների համար կայուն թարմացումները կթողարկվեն 2015 թվականի դեկտեմբերին՝ սակայն, թողարկումը վերջիվերջո հետաձգվեց 2016 թվականի մարտի 17-ին ։ Առաջին կողմի սարքավորումների միջից միայն աջակցվում են՝ Lumia 430-ը, 435-ը, 532-ը, 535-ը, 540-ը, 635-ը (1 ԳԲ ՕՀՍ), 640-ը, 640 XL-ը, 735-ը, 830-ը, 929-ը, 930-ը և 1520-ը։ Երրորդ կողմի սարքավորումներից աջակցվում են միայն BLU Products Win HD w510u-ն,Win HD LTE x150q-ն, և MCJ Madosma Q501-ը։ Windows 10 Mobile-ը պաշտոնապես չի աջակցում որև HTC սարքավորում (HTC One M8 for Windows, HTC Windows Phone 8X, HTC Windows Phone 8S), բայց HTC One M8 for Windows-ը կարող է թարմացվել մինչև Windows 10 Mobile-ի հանրային թողարկման տարբերակը Windows Insider ծրագրի միջոցով։ Երբ Microsoft-ը ասաց որ  Nokia Lumia Icon-ը կարող է թարմացվել ավելի ուշ ժամանակահատվածում, ընկերությունն ասաց որ չի լինելու պաշտոնապես աջակցված սարքերի երկրորդ ալիքը։ Microsoft-ը նաև հեռացրեց այն հայտարարությունները, որտեղ BLU Win JR LTE-ն գովազդվում է որպես Windows 10-ի հետ համատեղելի   ։
Microsoft-ը սկզբից հայտարարեց, որ բոլոր Windows Phone 8-ով և 8.1-ով աշխատող Lumia սմարթֆոնները կստանան 10-ի թարմացումներ, բայց Microsoft-ը կրկնեց որ միայն «Lumia Denim» ներսարվածքային վերանայումով և գոնե 8 ԳԲ ներքին հիշողությամբ սարքավորումները կստանան թարմացումը 2015 թվականի փետրվարին, Ջո Բելֆիորեն ասաց որ Microsoft-ն աշխատում է 512 ՄԲ ՕՀՍ-ով սարքավորումների աջակցման ուղղությամբ, (ինչպիսին է հանրաճանաչ Nokia Lumia 520-ը) ,։ բայց այդ նախագծերը դադարեցվեցին ։ Պաշտոնական թարմացման թողարկումից հետո, որոշ Lumia մոդելներ, մասնավորապես Lumia 1020-ը և 1320-ը, բացառվեցին չնայած նրան որ համապատասխանում էին նախկինում հայտարարված չափանիշներին։ Microsoft-ը որպես պատճառ հղում արեց նախնական հավաքումներում օգտագործողների վատ կարծիքները այդ մոդելներում արտադրողականության մասին ։ 2017 թվականի հոկտեմբերի 17-ին, Windows 10-ի թողարկումից մոտ 2 տարի անց, Microsoft-ը թողարկեց լարով (OTC) թարմացնող գործիքը, որը թույլ է տալիս թարմացնել սաքավորումը մինչև վերջին աջակցված հավաքումը ։
Աջակցություն
Microsoft-ն աջակցում է Windows 10 Mobile-ի մի քանի տարբերակ։
Սարքավորումներ
Նվազագույն տեխնիկիական առանձնահատկությունները Windows 10 Mobile սարքավորումների համար նման են դրանց Windows Phone 8-ին, նվազագույն էկրանի բանաձևը 800×480 (854×480 եթե ծրագրային կոճակներն են օգտագործվում), 1 ԳԲ ՕՀՍ և 8 ԳԲ ներքին հիքշողությունը ։ Շնորհիվ սարքավորումների առաջընթացի և թաբլեթների համար նախատեսված օպերացիոն համակարգի, էկրանի բանաձևերը կարող են հասնել QSXGA բանաձևի բարձրության (2560×2048) and ավելին, ի տարբերություն Windows Phone 8-ի 1080p սահմանափակման։ Պահանջվող ՕՀՍ-ի նվազագույն չափը թելադրված է էկրանի բանաձևով. էկրանները 800×480 կամ 960×540 բանաձևով և բարձր պահանջվում է 1 ԳԲ, 1920×1080 (FHD) կամ 1440×900 և բարձր պահանջվում է 2 ԳԲ, և 2560×1440 և բարձր պահանջվում է 3 ԳԲ ։
Microsoft-ը ցուցադրել է դրոշակակիր Microsoft Lumia սմարթֆոնները 2015 թվականի հոկտեմբերի 6-ին լրատվամիջոցների միջոցառման ժամանակ, այդ թվում Lumia 950-ը, Lumia 950 XL-ը, և բյուջետային Lumia 550-ը ։
Threshold 1511
Microsoft-ը հայտնեց Windows 10 Mobile-ը 2015 թվականի հունվարի 21-ին «The Next Chapter» միջոցառման ժամանակ։ Առաջին Windows 10 Mobile հավաքումը դուրս եկավ 2015 փետրվարի 12-ին որպես Windows Insider ծրագրի մասի Windows Phone 8-ով և 8.1-ով աշխատող շարժական սարքավորումների ենթաբազմություն։ Ինչպես աշխատասեղանային Windows 10-ի հրատարակումները, այս նախնական թողարկման կոդային անվանումը «Threshold» էր, դա «Threshold 1» և «Threshold 2» մշակման փուլերի մաս էր ։ Windows 10 Mobile-ը մեկնարկեց Microsoft Lumia 550-ով, 950-ով և 950 XL-ով։ Windows Phone 8.1 սարքավորումների համար տեղակայումը սկսվեց 2016 թվականի մարտի 17-ին ։
Anniversary Update 1607
2016 թվականի փետրվարի 19-ին, Microsoft-ը վերսկսեց ամբողջական հավաքումների տեղակայումը առաջին հատկության թարմացման համար, պաշտոնապես հայտնի է որպես «Anniversary Update» կամ «տարբերակ 1607», կոդային անվանումը«Redstone 1»: Ինչպես նախորդ ալիքի սկզբում, առաջին հավաքումները հասանելի էին Windows Insider ծրագրում ներառված ոչ բոլոր սարքավորումներին ։
Creators Update 1703 և Fall Creators Update 1709
Creators Update (անվանվել է PC-ի համար Windows 10-ի համարժեք թարմացման անունով), նաև հայտնի է որպես Redstone 2, առաջին անգամ նախադիտվել է «Insider» ճյուղով 2016 թվականի օգոստոսի 17-ին, և 2017 թվականի ապրիլի 25-ին սկսվել է տեղակայումը։ Դա հիմականում ունեցավ փոքրաթիվ հատկությունների ավելացում, այդ թվում Edge-ում էլ.-գրքի ընթերցող, հեռախոսի էկրանի անջատման ունակություն երբ օգտագործվում է Continuum ռեժիմը արտաքին էկրանում, SMS աջակցություն Skype-ում, SD քարտի կոդավորում, և այլ փոփոխություններ։ Չնայած հարթակի PC-ների Windows 10-ի հետ փոխգործակցությանը, դրա որոշ հատկությունները (ինչպիսին են գիշերային լույսը և Paint 3D-ն) բացառվեցին ։ Creators Update-ի եզրափակումից որոշ ժամանակ անց, Windows Insider-ի օգտագործողները սկսեցին ստանալ feature2 ճյուղում թողարկված թարմացումներ։ Microsoft-ը հայտարարեց որ դեռ չկա այլ Windows 10-հարթակների հետ Windows 10 Mobile-ը համաժամեցնելու համար տեղափոխելու նախագիծ. լրատվամիջոցները Microsoft-ի այս որոշումը համարեցին Windows 10 Mobile-ը սպասարկման թողարկումներից դուրս ակտիվ բարելավումը անջատելու նշան, քանի որ բարելավումը անմիջականորեն PC տարբերակի հետ համաժամեցված չէր  ։
Creators Update-ը առաջարկվեց միայն տասնմեկ եղած Windows 10 Mobile սարքավորումներին, որոնցից ինը այնուհետև ստացան Fall Creators Update ՝
†-ը ցույց է տալիս որ հեռախոսն անհամատեղելի է Fall Creators Update-ի հետ։
2017 թվականի հունիսի սկզբին, Microsoft-ի կողմից կարճ ժամկետում պատահականորեն տեղակայված գաղտնի հավաքումը ցուցադրում է Windows 10 Mobile-ի համար թարմացված միջերեսի աշխատանք, որը հայտնի է որպես «CShell» («composable shell»), մոդուլային համակագի օգնությամբ Windows shell-ի իրականացում տարբեր սարքավորումների դասի համար։ Հավաքումը ցուցադրեց Սկզբնական էկրանը, գործողությունների կենտրոնը, և Continuum-ի աշխատասեղանային մեջերեսը, որը գրեթե նույնական էր ֆունկցիոնալությամբ և տեսքով PC-ի համար Windows 10-ի իր համարժեքներին։ Սակայն, օպերացիոն համակարքի այս տարբերակը այլևս հետադարձորեն համատեղելի չէր Windows Phone-ի Silverlight հավելումների հետ ։
Գնահատական
Windows 10 Mobile-ի գնահատականները հակասական էին։ Իր Lumia 950 XL-ի վերլուծությունում, The Verge-ը զգացել է որ հարթակը «բագավորված և անավարտ» է, և որ դրա օգտագործողի միջերեսը անհամապատասխան է գործողությանը և զգացվում է Android-ին նմանությունը խառնված մի քանի տարբերվող դիզայնի էլեմենտների հետ որոնք եղել էին Windows Phone-ի տարբերակիչ նշանները։ Նշվել է որ ՕՀ-ը դեռևս պահապանել է Windows Phone 8-ի արտադրողականության մեծ մասը, և որ Microsoft-ը ջանքեր է գործադրել Windows 10-ի PC տարբերակի հետ ստեղծելու փոխգործակցություն իր համընդհանուր հավելումների կոնցեպտի միջոցով։ Continuum-ը դիտվեց որպես ժամանակի ընթացքում պոտենցիալ ունեցող տարբերակիչ հատկություն, բայց իր մեկնարկային վիճակում դա միայն «եժանագին հնարք» է երրորդ կողմի ծրագրային ապահովման մեջ աշխատասեղանային դիրքորոշմամբ մեջերեսների պակասի պատճառով ։ TechRadar-ը զգաց որ հավելումների պակասը «միևնույն ամենամեծ հիասթափությունն է Windows Phone-ի և Windows 10 Mobile-ի համար» ։ Օգտագործողների մեծաքանակ բողոքներից հետո, Microsoft-ը թույլատրեց օգտագործողներին հետարկել Windows 10-ից Windows Phone 8.1 ։
Դադարեցում
2017 թվականի հոկտեմբերի 8-ին, Microsoft-ի պաշտոնյա Ջո Բելֆիորեն բացահայտեց որ ընկերությունն ալևս նոր հատկություններ կամ սարքեր չի մշակելու Windows հեռախոսների համար, հղում անելով դրա ցածր շուկայի մասնաբաժինը և դրա արդյունքում առաջացած երրորդ կողմի ծրագրային ապահովումների պակասը հարթակի համար։ Microsoft-ը մեծապես լքեց շարժական սարքերի բիզնեսը, 2016 թվականին կրճատելով Microsoft Mobile-ի աշխատատեղերի մեծ մասը, վաճառեց մեծաքանակ մտավոր սեփականություններ և արտադրական ակտիվներ (այդ թվում, մասնավորապես, Nokia ֆունկցիոնալ հեռախոսների բիզնեսները) HMD Global-ին և Foxconn-ին (որոնք նախատեսում են սկսել Nokia բրենդի տակ Android հեռախոսների արտադրություն) , և փոխարենը կենտրոնացավ ծրագրային ապահովման ջանքերի վրա տրամադրելով Android-ի և iOS-ի հետ համատեղելի հավելումներ և ծառայություններ։ Windows 10 Mobile-ի բարելավումը կսահմանափակվի սպասարկման թողարկումներներով և շտկումներով  ։ 2018 թվականի դրությամբ, Statcounter-ը հաղորդեց, որ Windows 10 Mobile-ի շուկայի մասնաբաժինը 0.33% է ։
2019 թվականի հունվարին, պաշտոնապես հայտարարվեց որ Windows 10 Mobile-ը կհասնի աջակցության ավարտին 2019 թվականի դեկտեմբերի 10-ին, որից հետո անվտանգության թարմացումներ չեն թողարկվի, և ՕՀ-ի հետ կապակցված օնլայն ծառայություները (ինչպիսին է սարքավորման պահեստային կրկնօրինակումը) կսկսվեն փուլ առ փուլ հեռացվել ։ Դեկտեմբերին, աջակցությունը երկարաձգվեց մինչև 2020 թվականի հունվարի 14-ը ։
Ծանոթագրություններ
Կատեգորիա:Սմարթֆոններ Կատեգորիա:Windows Phone
Վիլալոնգա դել Կամպ
Վիլանգո դե Կամպ (Vilallonga del Camp), մունիցիպալիտետ Իսպանիայում։ Մտնում է Տարագոնա պրոնվիցիայի մեջ՝ Կատալոնիա ինքնավար համայնքում։ Մունիցիպալիտետը գտնվում է Տարագոնես շրջանում։ Նրա տարածքը զբաղեցնում է 9 կմ², իսկ բնակչությունը կազմում է 2000 մարդ 2010 թվականի մարդահամարի տվյալների համաձայն։
Աղբյուրներ
Կատեգորիա:Իսպանիայի բնակավայրեր
Գունավոր մետալուրգիա
Գունավոր մետալուրգիա, ծանր արդյունաբերության ճյուղ։ Ընդգրկում է հանքավայրի հետազոտումը, հանքանյութի արդյունահանումը և հարստացումը, գունավոր, հազվագյուտ, թանկարժեք մետաղների և նրանց համաձուլվածքների արտադրությունն ու առաջնային մշակումը, ինչպես նաև բնական ալմաստի հանույթը և արհեստական ալմաստների արտադրությունը։ Զբաղվում է նաև երկրորդային մետալուրգիական հումքի վերամշակմամբ, մետաղների մաքրմամբ, տարբեր մետաղափոշիների, ձուլվածքների, մաքուր-գերմաքուր, ծանր, թեթև, ազնիվ, հազվագյուտ, ցրված, ռադիոակտիվ մետաղների, նրանց աղերի, միացությունների, ուղեկցող քիմիական արտադրանքների, Էլեկտրոդային և խարամասիտալային իրերի, կիսահաղորդիչների և այլ նյութերի արտադրությամբ։
Գունավոր մետալուրգիայի մշակում
Գունավոր մետալուրգիան մշակում է Դ․ Ի․ Մենդելեևի պարբերական աղյուսակի 104 հայտնի էլեմենտներից 73-ը։ Այն առաջատար տեղ է գրավում տեխնիկապես զարգացած երկրների տնտեսությունում։ Գունավոր մետալուրգիան ԽՍՀՄ-ում ստեղծվել է խորհրդային իշխանության տարիներին։ Գունավոր մետաղների արտադրությամբ այն աշխարհում գրավում է առաջնակարգ տեղ։
Զարգացում
Գունավոր մետալուրգիան հաջողությամբ զարգանում է Ռուսաստանում, Ղազախստանում, Ուկրաինայում, Ուզբեկստանում, Կիրգիզիայում, Տաջիկստանում, Ադրբեջանում, Վրաստանում։ Հայաստանի ընդերքը ևս հարուստ է գունավոր մետաղներով։ Հայաստանի տարածքում դեռ մ․ թ․ ա․ 6-րդ հազարամյակի վերջում արտադրվել է պղինձ։ Հայկական լեռնաշխարհում գունավոր մետաղների ձուլումը հայտնի է եղել մ․թ․ա․ 3-2-րդ հազարամյակում (Մեծամոր)։
(8629) 1981 EU26
(8629) , աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Գունավոր մետալուրգիա
Զարգացում
Պատմական և հնագիտական տեղեկությունները վկայում են, որ մշակվել են ինչպես պղնձի, անագի, այնպես էլ ոսկու հանքավայրեր (մ․թ․ա․ 4-3-րդ դարերում, Զոդ, Զանգեզուր)։
(8629) 1981 EU26
Միջին հեռավորությունը Արեգակից կազմում է 3,159195 ա. մ., առավելագույնը մոտենում է 2,6233 ա. մ. հեռավորության վրա և հեռանում 3,6951 ա. մ. ։ Արեգակի շուրջ մեկ ամբողջական պտույտ է կատարում 2050,99 երկրային օրվա ընթացքում, իր ուղեծրով շարժվելով միջինում 0,175525 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,44° անկյուն։
Գունավոր մետալուրգիա
Պղնձահանքերի մշակում և հիմնում
Պղնձահանքերի մշակումը, երբեմն տևական ընդմիջումներով, շարունակվել է միջին դարերում։ Պղնձահանքերի և բազմամետաղ հանքանյութերի մշակումն առավել բարձր զարգացման հասավ 18-րդ դարի երկրորդ կեսին, երբ Ախթալայում, իսկ այնուհետև Ալավերդում, վերականգնվեց պղնձահանքի արդյունահանումը, որի հիմքի վրա 1770 թվականին կառուցվեց Ալավերդու պղնձաձուլական գործարանը։ 19-րդ դարի վերջին Հայաստանում գործում էր պղնձաձուլական 19 գործարան և արտադրվում էր տարեկան մինչև 790 տոննա սև պղինձ։ Գործարանները հիմնականում պատկանում էին ֆրանսիական կապիտալին։ 1918-1920 թվականներին Հայաստանի մետաղահանքերն ամբողջովին ավերված էին, իսկ գունավոր մետաղների արտադրությունը՝ դադարեցված։ Հայաստանում սովետական կարգերի հաստատումից հետո, Հեղկոմի 1921 թվականի հունվարի 11-ի դեկրետով ազգայնացվեցին երկրի հանքային արդյունաբերությունն ու մետալուրգիական գործարանները։ Մեծ կապիտալ ներդրումների շնորհիվ նորոգվեցին հեղեղված հանքահորերն ու ավերված գործարանները, և 1924 թվականին Ալավերդու ու Ղափանի գործարանները տվեցին առաջին ձուլվածքը։
(8629) 1981 EU26
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գունավոր մետալուրգիա
Նոր արտադրամասեր
Կառուցվեց նոր արտադրամասերի համալիր Ալավերդու պղնձաձուլական գործարանում։ 1948-1949 թվականներին ստեղծվեց պղնձի էլեկտրոլիզային և վայերբարսային պղնձի արտադրամաս։ Պղնձահանքաքարի լրիվ վերամշակման նպատակով արմատապես վերափոխվեց Ալավերդու պղնձաքիմիական կոմբինատը։ Պղնձամոլիբդենային և բազմամետաղային հանքերի հետազոտված պաշարների հիման վրա կառուցվեցին գունավոր մետալուրգիայի նոր ձեռնարկություններ։ 1952 թվականին շահագործման հանձնվեցին Քաջարանի և 1975 թվականին 1970 թվականի համեմատությամբ գունավոր մետալուրգիայի արտադրանքը աճեց 1,5 անգամ։
Համաշխարհային արտադրություն
Գունավոր մետաղների համաշխարհային արտադրության մեջ մեծ տեղ են գրավում կապիտալիստական և նոր զարգացող երկրները։ 1970 թվականին այդ երկրներում պղնձի, կապարի, ցինկի հանույթը հանքաքարից կազմել է համապատասխանաբար՝ 4994,0, 2397,2 և 4186,4 հազար տոննա։ Այդ թվում ԱՄՆ-ում՝ 1562,0, 558,4, 557,6 և Կանադայում՝ 581,2, 342,6, 1208,2 հազար տոննա։
Ալբերտա Վիրջինիա Սքոթ
Ալբերտա Վիրջինիա Սքոթ (Alberta Virginia Scott, ), ամերիկացի մանկավարժ։ Նա առաջին աֆրոամերիկացի շրջանավարտն էր Ռեդքլիֆ քոլեջում 1898 թվականին։
Վաղ տարիներ
Ալբերտա Վիրջինիան ծնվել է ԱՄՆ-ի Վիրջինիա նահանգի Ռիչմոնդ քաղաքի մոտակայքում և մեծացել Մասաչուսեթսի Քեմբրիջ քաղաքում, որտեղ և նրա ընտանիքը տեղափոխվել էր, երբ Ալբերտան փոքր երեխա էր։ Նրա ընտանիքը Քեմբրիջի պատմական բապտիստական եկեղեցու միության անդամ էր ։ Ալբերտան հաճախել է Օլսթոն դպրոցը (ավարտել է 1889 թվականին), որից հետո Քեմբրիջի լատինական դպրոցը, որն ավարտել է 1894 թվականին ։
1898 թվականին Ալբերտա Վիրջինիա Սքոթը դարձավ Ռեդքլիֆ քոլեջի առաջին աֆրոամերիկացի շրջանավարտը ։
Անձնական կյանք
Ալբերտա Սքոթը մահացել է 1902 թվականին, Քեմբրիջում, 26 տարեկան հասակում ։
Քեմբրիջում կա Ալբերտա Վ. Սքոթի մասին պատմող պաստառ, որը տեղադրվել է 1993 թվականին ։
Ծանոթագրություններ
Կատեգորիա:Ամերիկացի մանկավարժներ
Սոսնձակեռնեխ
Նկարագրությունը
Սոսնձակեռնեխի մարմնի վերին մասը մոխրագույն է, պոչի ծածկող փետուրները ունեն դեղին երանգ, թևի թափահարող փետուրները մոխրասև են, որովայնը սպիտակ է՝ շիկավուն երանգով և կաթիլանման մոխրասև պտերով։ Կրծքի վրա պտերն ավելի են խոշորանում, ձուլվելով մեկը մյուսին, պոչը մոխրագույն է, եզրային զույգ փետուրների ծայրերն ունեն սպիտակավուն պտեր։ Կտուցը դարչնագույն է, ոտքերը՝ դեղնավուն։ Քաշը՝ 95-142 գ, թևի երկարությունը՝ 142-171 մմ։
Կենսակերպը
ՀՀ-ում բնադրվող, չվող թռչուն է, իսկ առանձին վայրերում՝ նստակյաց։ Բնադրման շրջանում նախապատվությունը տալիս է սաղարթավոր և գիհու անտառներին։ Գրանցված է Արագածում, Փամբակում, Բարգուշատի լեռներում, Գուգարքում, Զանգեզուրում, Վայքում։ Փոքր քանակությամբ, նոյեմբերից մինչև ապրիլ, հանդիպում է Երևանի շրջակա այգիներում և անտառային գոտում։ Բույնը սարքում է ծառերի ճյուղերին՝ չոր խոտերից։ Ապրիլ-մայիս ամիսներին դնում է 4-5 վարդագույն՝ մոխրագույն պտերով ձվեր։ Զգույշ թռչուն է։ Երգը նման է սուլոցի։ Ամռանն ուտում է միջատներ և թրթուրներ, իսկ ձմռանը՝ չորացած հատապտուղներ։
Տարածվածություն
Տարածված է Անգլիայում, Պորտուգալիայում, Փոքր Ասիայում, Պակիստանում, հյուսիսարևմտյան Աֆրիկայում, Բայկալում, Միջին Ասիայի լեռնային շրջաններում, Պեչորայի ափերից մինչև Օբ գետը, դեպի հարավ՝ Ուկրաինայում, Ղրիմում, Կովկասում ։
Աղբյուրներ
Կատեգորիա:Կեռնեխներ Կատեգորիա:Հայաստանի թռչուններ Կատեգորիա:Եվրոպայի թռչուններ Կատեգորիա:Կենտրոնական Ասիայի թռչուններ
Astigmatic (ալբոմ)
Astigmatic-ը լեհ դաշնակահար և կոմպոզիտոր, լեհական ջազի ազգային դպրոցի նախահայր Քշիշտոֆ Կոմեդայի ստուդիական ալբոմն է։ Այն հաճախ համարում են Կոմեդայի գլուխգործոցը և լեհական և եվրոպական լավագույն ջազային ալբոմներից մեկը  ։
Տարածում և հռչակ
«The Penguin Guide to Jazz» հանդեսի հեղինակներ Ռիչարդ Քուկը և Բրայան Մորթընը ալբոմն անվանել են «Եվրոպայում երբևէ թողարկված լավագույն ջազային ալբոմներից մեկը» և այն ներառել իրենց 1001 լավագույն ջազային ձայնագրությունների ցանկում ։ Երաժշտական քննադատ Ստյուարտ Նիքըլսոնը գրել է, որ այն «դարձել է եվրոպական ջազի զանգակատուն՝ իր քննադատներով, որոնք մատնանշում են, թե ինչպես այս ալբոմը նշանավորեց շեղում ամերիկյան գերիշխող մոտեցումից՝ ի ցույց դնելով հատուկ եվրոպական գեղագիտության» ։ Նույն կերպ «Jazzwise» ամսագիրը նշում է, որ այն «ջազային հորինվածքի եվրոպական գեղագիտության ձևավորման կարևորագույն ներդրումներից մեկն է», ալբոմին հատկացնելով 85-րդ հորիզոնականը «100 ջազային ալբոմներ, որ ցնցեցին աշխարհը» ցանկում ։ Մանֆրեդ Այքերը, ECM Records ձայնագրման ստուդիայի հիմնադիրը նկարագրում է Astigmatic-ը որպես նշաձող ջազի պատմության մեջ ։ Լեհական «Ջազային ֆորում» ամսագրի ընթերցողների քվեարկությամբ ալբոմը ճանաչվել է բոլոր ժամանակների լավագույն ալբոմ ։ Գրելով ալբոմի 2016 թվականի վերաթողարկման մասին, բրիտանական «Fact» ամսագրի հեղինակ Մայքի Այքյու Ջոնսը նշում է. «Կոմեդայի ստեղծագործությունը գեղեցիկ է ու բարդ, դա հազվագյուտ դարակազմիկ ալբոմ է, որի ուժը դեռևս հզոր է՝ առաջին  ունկնդրումից մինչև հազարերորդը» ։ Astigmatic-ից երաժշտական կտորներ շարունակաբար վերաձայնագրվել են լեհ ջազային երաժիշտների կողմից, ներառյալ Ուրսուլա Դուձիակը, Միխալ Ուրբանիակը և Տոմաշ Ստանկոն ։ Լեհական ազատ ջազի «Միլոշ» խմբի Asthmatic ալբոմի անունը հեգնական հղում է Astigmatic-ին ։
Երգացանկ
Ալբոմի բոլոր ստեղծագործությունների հեղինակը Քշիշտոֆ Կոմեդան է ։
Կոմունարների փողոց (Յալթա)
Կոմունարների փողոց (Улица Коммунаров), փողոց Ղրիմի Յալթա քաղաքում։ Անվանվել է 1920-ական թվականներին, երբ Յալթայում և նրա մերձակայքում բուժվել ու աշխատել են բազմաթիվ հին բոլշևիկներ, քաղաքացիական պատերազմի հերոսներ, նախկին քաղաքական աքսորյալներ ։
Կոմունարների փողոցը սկսվում է «Օրեանդա» հյուրանոցի հետնամասից, Ծովափնյա զբոսայգու մուտքի մոտ գտնվող կոթողից դեպի աջ, և ավարտվում Լիվադիայում ։
Նշանակալի շենքեր և շինություններ
Փողոցի հենց սկզբում, աջ կողմում, գեղարվեստական ֆիլմերի Յալթայի նախկին կինոստուդիայի տաղավարներն են։ Կինոստուդիան եղել է այն վայրում, որտեղ նախահեղափոխական ժամանակներում գործում էր փոքրիկ, պարզունակ սարքավորումներով, Ռուսաստանում առաջին կինոստուդիաներից մեկը ։
Կինոստուդիայի տարածքին հարում է ջրաբուժարանի երկհարկանի շենքը, որը շահագործման է հանձնվել 1961 թվականին։ Ջրաբուժարանն ունի մեծ թվով բուժիչ վաննաներ (ծովային, թթվածնային, մարգարտե, ստորջրյա և այլն) և բուժասենյակներ (մեխանոթերապիայի և ջրաբուժական), լողավազան, որում միաժամանակ կարող է լողալ 20-30 մարդ ։
Ջրաբուժարանի դիմաց, բակի խորքում, կանգնած է երկհարկանի թիվ 2/1 տունը, որտեղ ապրել է բելառուս բանաստեղծ Մաքսիմ Ադամովիչ Բոգդանովիչը։ Նա բուժվելու համար Ղրիմում եղել է 1909, 1915 և 1917 թվականներին ։ Այնուհետև փողոցն անցնում է սյունաշարի, «Զարյա» պանսիոնատի, «Ռոսիա» առողջարանի, որը պատկանում է Ղրիմի խորհրդարանին, «Լիվադիա» խորտնտեսություն-գործարանի խաղողի այգիների մոտով և, ամենավերևում, տաքսու նախկին հավաքակայանի մոտ, ճյուղավորվում է դեպի Լիվադիական պալատ, Յալթա-Սևաստոպոլ մայրուղի և Սևաստոպոլի հին ճանապարհ ։
Ծանոթագրություններ
Կատեգորիա:Յալթայի փողոցներ
Ռենգա
Ռենգա (連歌 - «բանաստեղծության շղթա, շարված հանգեր»), ճապոնական պոեզիայի ժանր։
Առաջացել է 11-12-րդ դարերում՝ պոետական խաղից՝ հիմնված թանկայի տան կառուցման մեջ խմբային բանաստեղծման վրա։ Խաղին մասնակցողը առաջադրում էր 7-7 վանկանի երկտող, հաջորդ մասնակիցը պիտի մտածեր նախերգ (5-7-5 վանկերից կազմված), որպեսզի ստացվեր թեմատիկ ամբողջություն։ Եռատողի համար հնարվում էր նոր երկտող-վերջնամաս, որը նորավի էր մեկնաբանում ամբողջ թեման և հիմք էր հանդիսանում հաջորդ եռատողի համար ու այդպես մինչև 50, 100, 1000 և ավելի տները։ Դասական ռենգայի ծաղկումը 14-րդ դարն է («Ցուկուբայսու» հատընտիրը)։ 15-րդ դարում տարածվեց կատակային ռենգան (հայկայ ռենգա), որի ճանաչված վարպետը 17-րդ դարում Իհարի Սայկակուն էր։ Ռենգայի մեջ մտնող եռատող տնից առաջացավ հոքու։ Ռենգան կիրառվել է մինչև 19-րդ դարի ավարտը ։
Աղբյուրներ
Կատեգորիա:Քնարական սեռի ժանրեր Կատեգորիա:Ճապոնիայի մշակույթ Կատեգորիա:Ճապոներեն բառեր և արտահայտություններ
(174) Ֆեդրա
(174) Ֆեդրա (Phaedra), աստերոիդ աստերոիդների հիմնական գոտում։ Հայտնաբերվել է 1877 թվականի սեպտեմբերի 2-ին Ջեյմս Վոթսոնի կողմից Դետրոյտում ։
Միջին հեռավորությունը Արեգակից կազմում է 2,859378 ա. մ., առավելագույնը մոտենում է 2,4469 ա. մ. հեռավորության վրա և հեռանում 3,2718 ա. մ., իսկ Երկրի ուղեծրին Ֆեդրա աստերոիդը նվազագույնը մոտենում է 1,4651 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1766,06 երկրային օրվա ընթացքում, իր ուղեծրով շարժվելով միջինում 0,203843 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,13° անկյուն։
Ըստ Տոլենի սպեկտրալ դասակարգման պատկանում է S դասին ։
Արտաքին հղումներ
Կատեգորիա:Աստերոիդների դաս S Կատեգորիա:1877 թվականին հայտնաբերված աստղագիտական մարմիններ Կատեգորիա:Ջեյմս Վոթսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վալպարաիսո (նահանգ)
Վալպարաիսո (Provincia de Valparaíso), նահանգ Չիլիի Վալպարաիսո տարածաշրջանում։ Վարչական կենտրոնն է Վալպարաիսո քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Վալպարաիսոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 9 համայնք.
Վալպարաիսո
Վինյա դել Մար
Կոնկոն
Կինտերո
Պուչունկավի
Կասաբլանակա
Խուան Ֆերնանդես
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 876 022 մարդ, բնակչության խտությունը կազմում է 315,12 մարդ/կմ²։
Վալպարաիսո նահանգի տարածքի ընդհանուր մակերեսը կազմում է 2 780 կմ²։
Պերամոլա
Պերամոլա (Peramola), մունիցիպալիտետ Իսպանիայում՝ Լեյդա շրջանում՝ Կատալոնիա ինքնավար համայնքում։ Մունիցիպալիտետը գտնվում է Ալտ-Ուրժել մարզում։ Տարածքը կազմում է 56.2 կմ2։ Բնակչությունը 2010 թվականի տվյալներով կազմել էր 387 մարդ։
Արտաքին հղումներ
Կատեգորիա:Իսպանիայի բնակավայրեր
Վարդան Սարկիսով
Վարդան Ստեփանի Սարկիսով (Սարգսյան), խորհրդային հայազգի ճարտարապետ։
Կենսագրություն
Վարդան Սարկիսովը նախնական կրթությունը ստացել է Շուշիի ռեալական դպրոցում։ Ավարտելուց հետո ուսումը շարունակել է Թբիլիսիում, 1894 թվականին գերազանցությամբ ավարտել է Թբիլիսիի ռեալական դպրոցը ։ Ուսումնառության ժամանակ սկսել է վարպետորեն նկարել, նաև հետաքրքրություն է ցուցաբերել օպերային երաժշտության նկատմամբ, որը պահպանել է իր ողջ կյանքի ընթացքում ։
Թբիլիսիում ուսումն ավարտելուց հետո տեղափոխվել է Սանկտ Պետերբուրգ և ընդունվել Սանկտ Պետերբուրգի ինժեներական ինստիտուտ ։ Եղել է Նիկոլայ Բաևի դասընկերը ։ Աշխատանքային փորձ ձեռք բերելու համար 1901 թվականին համալսարանն ավարտելուց հետո տեղափոխվել է Մոսկվա ։ 1907 թվականին տեղափոխվել է Բաքու և անմիջապես ստացել մի շարք նախագծերի պատվերներ։ Ստեղծագործել է մոդեռն ոճով, կարիերայի ընթացքում անցել է նեոկլասիցիզմին։ 1920-ականներին, երբ Բաքվում բացվել է շինարարական ինստիտուտը, Սարկիսովին հրավիրվել են որպես դասախոս, և նա երկար տարիներ զբաղեցրել է դեկանի պաշտոնը։
Մահացել է 1955 թվականի մարտի 29-ին, Բաքվում։ Թաղված է Նարիմանովյան գերեզմանատանը։ 2007 թվականի սեպտեմբերին Ադրբեջանի տեղական կառավարությունը հրամայել է տեղափոխել Նարիմանովյան գերեզմանատունը ։
Ստեղծագործություններ
Վարդան Սարկիսովը նախագծել է․
Ծանոթագրություններ
Կատեգորիա:Էթնիկ հայ ճարտարապետներ Կատեգորիա:Խորհրդահայեր Կատեգորիա:Խորհրդային ճարտարապետներ Կատեգորիա:Հայերն Ադրբեջանում Կատեգորիա:Ադրբեջանահայեր
(175) Անդրոմաքե
(175) Անդրոմաքե (Andromache), աստերոիդ աստերոիդների հիմնական գոտում։ Հայտնաբերվել է 1877 թվականի հոկտեմբերի 1-ին Ջեյմս Վոթսոնի կողմից Դետրոյտում ։
Միջին հեռավորությունը Արեգակից կազմում է 3,182247 ա. մ., առավելագույնը մոտենում է 2,4402 ա. մ. հեռավորության վրա և հեռանում 3,9243 ա. մ. ։ Արեգակի շուրջ մեկ ամբողջական պտույտ է կատարում 2073,48 երկրային օրվա ընթացքում, իր ուղեծրով շարժվելով միջինում 0,173621 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,22° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1877 թվականին հայտնաբերված աստղագիտական մարմիններ Կատեգորիա:Ջեյմս Վոթսոնի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մասերու
Մասերու (Maseru) համանուն շրջանի վարչական կենտրոն։ Գտնվում է Կալեդոն գետի ափին, Հարավաֆրիկյան Հանրապետության սահմանին։ Բնակչությունը՝ : 1869 թվականից՝ բրիտանական պրոտեկտորատի մայրաքաղաք, իսկ 1966 թվականից, երբ պետությունը անկախություն է հռչակել, դարձել է Լեսոթոյի մայրաքաղաքը։ Քաղաքի անվանումը սեսոտո լեզվից թարգմանաբար նշանակում է «կարմիր ավազաքարի վայր» ։
Պատմություն
Քաղաքը հիմնադրվել է 1869 թվականին, Մոշվեշվե I-ի կողմից։ Մինչ 1966 թվականը եղել է Բասուտոլենդի վարչական կենտրոնը։
Բնակչություն
2006 թվականի դրությամբ Մասերուի բնակչությունը հաշվվում է 227 880 մարդ, ինչը կազմում է Լեսոթոյի ամբողջ բնակչության մոտ 10%-ը և երկրի ամբողջ քաղաքային բնակչության մոտ կեսը։ Քաղաքում սեռերի հարաբերակցությունն է՝ 83 տղամարդ 100 կնոջ հաշվով ։ Պետության կողմից անկախության հռչակումից հետո Մասերու քաղաքում գրանցվել է բնակչության զգալի աճ։ Այսպես, 1966 թվականի տվյալներով քաղաքի բնակչությունը կազմում է ընդամենը 28 000 մարդ, իսկ 1986 թվականի մարդահամարի տվյալներով այն արդեն կազմել է 110 000 մարդ։
Աշխարհագրություն
Մասերուն գտնվում է երկրի հյուսիս-արևմուտքում, ՀԱՀ-ի սահմանին։ Կալեդոն գետի վրայով կամուրջ է անցնում, որը միացնում է երկու երկրները։ Հարավաֆրիկյան Հանրապետության կողմից Մասերու քաղաքին ամենամոտ գտնվող քաղաքը Լեդիբրանդն է, որը գտնվում է 18 կմ հեռավորության վրա։ Քաղաքը տեղակայված է Մալոտիի նախալեռներում, ծովի մակարդակից 1600 մ բարձրության վրա ։ Քաղաքի տարածքը կազմում է 138 կմ² ։
Տրանսպորտ
Մոշվեշվե I-ի անվան միջազգային օդանավակայանը գտնվում է Մասերուից 18 կմ դեպի հարավ-արևմուտք, Մազենոդ արվարձանում։ Գործում է երկաթուղային հանգույց։
Ծանոթագրություններ
Կատեգորիա:Աֆրիկայի քաղաքներ Կատեգորիա:Լեսոթոյի քաղաքներ Կատեգորիա:1869 հիմնադրումներ Կատեգորիա:1869 թվականին հիմնադրված բնակավայրեր
Տորելոդոնես
Տորելոդոնես (Torrelodones)՝ քաղաք Իսպանիայում, մտնում է Մադրիդի վարչական շրջանի կազմի մեջ։ Մունիցիպալիտետը մտնում է Մեծ Մադրիդ շրջանի կազմի մեջ։
Զբաղեցնում է 21 քկմ տարածք։ Բնակչությունը - 22 117 մարդ 2010 թվականին։ Հեռավորությունը մինչև Մադրիդ - 29 կմ։
Արտաքին հղումներ
Կատեգորիա:Մադրիդ ինքնավար համայնքի բնակավայրեր
Նուևա Պալմիրա
Նուևա Պալմիրա (Nueva Palmira), քաղաք Ուրուգվայի հարավարևմտյան մասում՝ Կոլոնիա դեպարտամենտում։ Ընկած է դեպարտամենտի վարչական կենտրոնից՝ Կոլոնիա դել Սակրամենտո քաղաքից մոտավորապես 90 կիլոմետր դեպի հյուսիս-արևմուտք, Ուրուգվայ գետի արևելյան ափին։ Նուևո Պալմիրայի նավահանգիստն իր առևտրային նշանակությամբ երկրորդ տեղն է զբաղեցնում Ուրուգվայում՝ զիջելով միայն մայրաքաղաք Մոնտեվիդեոյի նավահանգստին : Ընդ որում՝ այնտեղ համապատասխան հարմարություններ են ստեղծված նաև առագաստանավերի ու զբոսանավերի սպասարկման համար։ Բացի այդ, գետի ափերի երկարությամբ ձգվումեն մի շարք լողափեր (Playa Higuerita, Playa Eolo, Playa Corbacho, Playa Los Vascos), իսկ քաղաքի հյուսիսային մասում, դարձյալ՝ գետափին, գտնվում է Balneario Brisas del Uruguay առողջարանը։
Պատմություն
Բնակավայրը, Pueblo-ի (գյուղի) կարգավիճակով և Իգերիտաս (Higueritas) անվանումով, հիմնադրվել է 1831 թվականի հոկտեմբերի 26-ին, Ֆելիպե Սանտյագո Տոռես Լեյվայի նախաձեռնությամբ։ 1920 թվականի օգոստոսի 17-ին ստացել է Villa-ի (փոքր քաղաքի), 1953 թվականի հուլիսի 1-ին՝ Ciudad-ի (քաղաքի) կարգավիճակ ։ Իր նոր անվանումը բնակավայրն ստացել է Սիրիայում գտնվող Պալմիրա պատմական, հնագույն քաղաքի աննունից, որը արամեերենից թարգմանած՝ նշանակում է «արմավենիների քաղաք» ։
Բնակչություն
2011 թվականի մարդահամարի տվյալներով Նուևա Պալմիրայում ապրում էր 9.857 մարդ ։
Աղբյուրը՝ Instituto Nacional de Estadística de Uruguay
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Հաջիիտե
Հաջիիտե (Хаджиите), գյուղ Բուլղարիայի Բուրգասի մարզում։ Վարչականորեն մտնում է Կարնոբատի համայնքի կազմի մեջ։ Համայնքի կենտրոն Կարնոբատ քաղաքից գտնվում է 10 կմ դեպի հարավ-արևելք։ 2011 թվականի Բուլղարիայի մարդահամարի տվյալների համաձայն՝ գյուղում բնակվել է 263 մարդ ։
Ծանոթագրություններ
Կատեգորիա:Բուլղարիայի գյուղեր Կատեգորիա:Բուրգասի մարզի գյուղեր
Մարզերի երեխաները մարզերում
Մարզերի երեխաները մարզերում, տարածված հապավումը` ՄԵՄ (Children of Regions), սոցիալական ծրագիր, որի միջոցով մարզերի երեխաները այցերի միջոցով ծանոթանում են Հայաստանի տարածքին, շփվում և ընկերանում իրենց հասակակիցների հետ, ինչպես նաև մարզեցիների համար բազմոլորտ գիտելիքների ստանում և դրանց միջոցով աշխատանքի ընդուման հնարավարություններ ստեղծում։
Պատմությունը
ՄԵՄ-ը հիմնադրվել է 2019 թվականի օգոստոսի 15-ին։ ՄԵՄ-ի շրջանակներում Հայաստանի տարբեր մարզերի երեխաներն ու պատանիները հնարավորություն են ստանում ծանոթանալու իրենց բնակավայրից դուրս գտնվող Հայաստանին ։ Երեխաներն այցելում են իրենց մարզից բնակլիմայական պայմաններով ու մշակույթով տարբերվող մարզեր։ Նախագծի շրջանակներում կազմակերպվում են քայլարշավներ, կինոդիտումներ, խաղեր, խարույկի շուրջ երգ ու պար և այլն` կախված այդ բնակավայրի առանձնահատկություններից և տեսարժան վայրերից։ Ձեռք բերված կապերն ու ծանոթությունները հետագայում ամրապնդվում են բազմաբնույթ համագործակցություններին, ոչ ֆորմալ կրթության ու տարբեր ենթանախագծերին ներգրավման ճանապարհներով։
2020 թվականին համաճարակային պայմաններից ելնելով՝ ՄԵՄ-ն անցել է առցանց ռեժիմի։ Արդյունքում կազմակերպվել են 10 դասընթացներ, 5 միջոցառումներ։ 2021 թվականին տեղի են ունեցել 17 արշավներ, 1 ճամբար, տարվա ամփոփիչ 1 հանդիպում, և իրականացվել են 10 համայնքային ծրագրեր։
2022 թվականի դրությամբ աշխատանքի անցած մարզեցիների թիվը հասնում է 75-ի, իսկ երեխաների հետ աշխատող մենթորիների թիվը՝ 190-ի։
Մենթորների հետ երիտասարդները ուսումնասիրել են և հմտացել հետևյալ ոլորտներում՝
Օնլայն հարթակում այս պահին ՄԵՄ-ում գործում են նաև լեզուների ակումբներ՝ գրականություն, անգլերեն, ֆրանսերեն, ռուսերեն, ադրբեջաներեն, գերմաներեն։ Ակումբների շրջանակներում երիտասարդները զարգացնում են խոսակցական և բանավոր խոսքի հմտությունները։
2022 թվականի Օգոստոս ամսի դրությամբ ՀԿ-ում մարզեցիների թիվը կազմել  է 970։
ՄԵՄ-ի ծրագրեր
Աշխարհը փոխող կամավորներ (ԱՓԿ)։ Իր շուրջն է համախմբել գաղափարակից անձանց` անկախ տարիքից, կոտրում է կարծրատիպեր և անում անհնարինը` տալով բազում հնարավորություններ։ Յուրահատուկ առողջ միջավայր է ու համայնք, ուր երեխաները միտված են միասին աճելու, թիմային աշխատելու, համայնքի զարգացմանը նպաստելու։
CreaTeam։ SMM ընկերություն, մատուցում են թվային մարքեթինգի, թարգմանությունների ու դիզայներական աշխատանքների ծառայություններ։ Ստեղծվել է 2020թ գարնանը։ Թիմի կազմում այս պահին կա 12 անդամ (բոլորը մարզեցիներ են)։ Ունեցել են ավելի քան 15 գործատու։ Նախագիծը հաճախորդներ է ունեցել և ունի ԱՄՆ-ից, Դանիայից, Ռուսաստանից և այլն։
IT's a village։ Օնլայն խանութ, որը վաճառում է գյուղերի և փոքր համայնքների ԱՐՄԱԹ ինժեներական լաբերի սաների SS աշխատանքները։
Հայաստանը Հենց Հիմա/Real Time Armenia։ Նախագիծն ստեղծվել է 2020թ մարտի 26-ին։ Ֆեյսբուքյան խումբ, որի նպատակն է ցուցադրել Հայաստանը իրական ժամանակում։ Խմբում կարելի է տեղադրել համայնքներից լուսանկարներ, կամ մասնակցել հատուկ թեմատիկայով չելլենջների։
Լիներ հեռու մի անկյուն/If there were a distant corner։ Ֆեյսբուքյան էջ, որը հանդիսանում է միջնորդ` գյուղական տների, հյուրատների և դրանցում հանգստացողների միջև` օգնելով հանգիստը դարձնել հաճելի, հարմար և անմոռանալի։ Միևնույն ժամանակ ներկայացնում են գյուղական կոլորիտային տներ` փոխանցելով գյուղական շունչ։
Բառ ու բան։ Հայերենի առցանց ուսուցման հարթակ, որը նպատակ ունի սփյուռքի հայրենակիցներին օգնել չմոռանալ իրենց լեզուն՝ հնարավորություն տալով սովորել հայերեն զրոյից։
Թվային թափառական։ Ծրագիրը ստեղծվել է մի մարդու կողմից, ով քաղաքից տեղափոխվել է գյուղ՝ այնտեղ ապրելու և օնլայն աշխատելու համար։ Ներկայացվում է գյուղում ապրելու, օնլայն աշխատելու և շրջագայելու մասին։
Թվային Սերունդ։ Ծրագիրը ստեղծվել է մարզեցի երեխաների կողմից։ Թվային գործիքները կարևոր նշանականություն ունեն թե՛ բիզնեսում, թե՛ ուսուցման ժամանակ, և մեր նպատակներից է սերնդին բազային թվային գիտելիքով «զինելը»։
Գոյատևման հմտություններ։ Նախատեսված է գոյատևման հմտությունների վերաբերյալ օգտակար նյութեր ներկայացնելու համար՝ հաշվի առնելով հայ իրականությունն ու մեր անպատրաստավածությունը։
Armenian Youtubers:Նախագիծը ստեղծվել է 2021թ հունվարին։ Ալիքը նախատեսված է նպաստել հայկական YouTube-ում որակյալ հայալեզու կրթական նյութերի տարածմանը և հասարակության շրջանում իրազեկվածության բարձրացմանը։ Նախգիծն աշխատում է Youtube-ում և Facebook-ում։ Յութուբյան հարթակում ալիքն ունի 630-ից ավելի բաժանորդ, ովքեր ստանում են թվային գիտելիքներ։ Armenian Youtubers-ի և մեկ այլ նախագծի համագործակցության արդյունքում հնարավորություն է տրվում մի շարք աշակերտների ստանալ կայուն թվով թվային գիտելիքներ
Անգլերենը բոլորի համար։ Նախագիծը ստեղծվել են 2021թ գարնանը։ Այն հնարավորություն է տալիս մարզեցի երեխաներին (և ոչ միայն) ըստ իրենց մակարդակի սիմվոլիկ գումարով, առցանց անգլերեն սովորել՝ կամավոր դասավանդող մասնագետների կողմից։ Թիմում կա 9 հոգի (բոլորը մարզեցիներ են)։ Նախագիծն ունեցել է ավելի քան 100 մասնակից, 20 խումբ։
Նեթվորք արշավներ։Նեթվորք արշավը շփման, համագործակցության, փորձի փոխանակման պլատֆորմ է՝ ակտիվ ապրելակերպով բիզնեսմենների, մասնագետների, ամբիցիոզ անձանց համար։ Արշավի այս ֆորմատը նաև յուրօրինակ պլատֆորմ է քաղաք-գյուղ նեթվորքի համար։
Համակարգիչ +։ Նախագծի նպատակը մարզերի երեխաներին տեխնիկայով զինելն է։ Նախագծի անդամները տարբեր վայրերից հայթաթում են համակարգիչներ, հեռախոսներ, նոթբուքներ, պլանշետներ, որոնք տրվում են այն մարզեցիներին, որոնք ցանկանում են փոխել աշխարհը Հայաստանի միջոցով։ 2021 թվականից մինչև այսօր նախագծի շրջանակներում 115 երեխա զինվել է համակարգչով, որոնցից 58-ը անցել է հեռավար աշխատանքի։ ։
Ճանաչիր թշնամուդ։ Նախագիծը ռազմակրթական նախաձեռնություն է, որի գլխավոր նպատակն է մարզեցի պատանիներին սովորեցնել թշնամու լեզուն՝ ադրբեջաներեն և թուրքերեն, որն էլ հնարավորություն կտա ավելի լավ ճանաչել թշնամուն։
Կապը Սփյուռքի հետ
ՄԵՄ-ի շրջանակներում սկսվել է «Ես փոխող եմ» նախագիծը, որի միջոցով Սփյուռքին ներգրավելով մարզաբնակ երեխաներին օնլայն աշխատանքներով, ներդրումներով ապահովելն է` մինչ այդ մարզաբնակ այդ երեխաներին դասավանդողների և մենթորների աջակցությամբ վերապատրաստելով, նոր ոլորտների բացահայտմամբ (օրինակ՝ եռաչափ մոդելավորում, գրաֆիկական դիզայն)։
«Ես փոխող եմ» նախագծի շրջանակներում հավաքվում են Հայաստանից և Սփյուռքից մենթորներ, որոնք իրենց մասնագիտացված համապատասխան ոլորտում կուրսեր են անցկացնում երեխաների համար։ Այդ կուրսերը ամբողջությամբ կատարվում են «Ես փոխող եմ» նախագծի մենթորների շնորհիվ, իսկ վերջում աշխատանքի տեղավորում իրենց արդարացրած երեխաներին։
Նախագծի շրջանակներում մենթորներն աջակցում են մարզեցի երեխաներին նաև առկա ենթանախագծերի զարգացման հարցում` ուղղորդելով և մասնագիտական խորհուրդներ տալով։
Ծանոթագրություններ
__INDEX__
Մարսի ուղեծիրը հատող աստերոիդների ցանկ
Մարս-հատող աստղակերպ (Mars-crossing asteroid, MCA, նաև Մարս-հատող, Mars-crosser, MC), աստղակերպ է, որի ուղեծիրը հատում է Մարսի ուղեծիրը։ Այստեղ թվարկված են 100000-ից ցածր թվով մարս-հատողներ։ Նրանց մեջ են ներառվում նաև երկու համարակալված Մարսի տրոյացիները՝ (5261) Էուրիկան և (101429) 1998 VF31-ը։
Տվյալների շատ շտեմարաններ, օրինակ՝ JPL Small-Body Database (JPL SBDB), նշվում են միայն 1,3 աստղագիտական միավորից մեծ պերիկենտրոն ունեցող աստղակերպերը՝ որպես Մարս-հատողներ։ Սրանից փոքր պերիկենտրոն ունեցող աստղակերպը դասակարգվում է որպես Երկրին մոտ գտնվող օբյեկտ, չնայած այն հատում է Մարսի ուղեծիրը, ինչպես նաև հատում է (կամ մոտենում է) Երկրի ուղեծիրը։ Այնուամենայնիվ, այս օբյեկտները նշված են այս հոդվածում։ Գրեյզերը Մարսի ապոկենտրոնից (1,67 ԱՄ) ներքև, բայց Մարսի պերիկենտրոնից (1,38 ԱՄ) վերև գտնվող պերիկենտրոն ունեցող օբյեկտ է ։ JPL SBDB-ում թվարկված են 13,500 Մարս-հատող աստղակերպեր։ Միայն 18 Մարս-հատողն է ավելի պայծառ, քան բացարձակ մեծությունը (H) 12,5, որը սովորաբար դարձնում է այս աստղակերպերին H<12,5 ավելի քան 13 կմ տրամագծով, կախված ալբեդոյից։ Հայտնի ամենափոքր Մարս-հատողներն ունեն բացարձակ մեծություն (H) մոտ 24 և սովորաբար տրամագիծը 100 մետրից պակաս է։ Հայտնի է ավելի քան 21,600 Մարս-հատող , որոնցից միայն 5751-ն է ստացել MPC համար։
Երկիր մոլորակը, որն ունի ավելի մեծ ձգողականություն և մակերես, քան Մարսը, ավելի շատ հարվածողներ է ձգում, քան Մարսը։ Երկիրը ընդհարման է ենթարկվում մոտ 20 անգամ ավելի, քան Լուսինը, իսկ Մարսը միայն 3-5 անգամ ավելի շատ է ընդհարման ենթարկվում, քան Լուսինը ։
Համաուղեծրային ուղեծիր
L4.
L5.
Թեկնածուներ
Մարս-հատողներ, որոնք նաև Երկիր-հատողներ կամ գրեյզերներ են
Այս օբյեկտները ներառված չեն որպես Մարս-հատողներ տվյալների բազաներում, ինչպիսին է Ռեակտիվ շարժման լաբորատորիայի Փոքր մարմինների տվյալների շտեմարանի առցանց զննարկիչը ։ Փոխարենը, դրանք դասակարգվում են որպես Երկրին մոտ գտնվող օբյեկտներ (NEO):
Արտաքին հղումներ
*
Ելենա Օսիպովա (փիլիսոփա)
Ելենա Վլադիմիրովնա Օսիպովա (Елена Владимировна Осипова, ), ռուս փիլիսոփա և սոցիոլոգ, փիլիսոփայական գիտությունների դոկտոր (1974), Ռուսաստանի գիտությունների ակադեմիայի փիլիսոփայության ինստիտուտի առաջատար գիտաշխատող. , Ռուսաստանի սոցիալական գիտությունների ակադեմիայի իսկական անդամ։
Կենսագրություն
1950 թվականին ավարտել է Մոսկվայի պետական համալսարանի փիլիսոփայության ֆակուլտետը, 1954 թվականին՝ փիլիսոփայության ֆակուլտետի արտասահմանյան փիլիսոփայության պատմության ամբիոնի ասպիրանտուրան՝ պաշտպանելով թեկնածուական ատենախոսություն։ 1979 թվականին դարձել է փիլիսոփայական գիտությունների դոկտոր (դիսերտացիայի թեման՝ «Էմիլ Դյուրկհայմի սոցիոլոգիան. տեսական և մեթոդաբանական հասկացությունների քննադատական վերլուծություն», «Социология Эмиля Дюркгейма: критический анализ теоретико-методологических концепций»)։
Արտաքին հղումներ
Կատեգորիա:Ռուս փիլիսոփաներ Կատեգորիա:Փիլիսոփայական գիտությունների դոկտորներ Կատեգորիա:Բնօրինակում անաղբյուր հոդվածներ
Լիբերտադ (Ուրուգվայ)
Լիբերտադ (Libertad), քաղաք Ուրուգվայի հարավային մասում՝ Սան Խոսե դեպարտամենտում։ Ընկած է Ուրուգվայի ազգային թիվ 1 ավտոմայրուղու եզրերին՝ երկրի մայրաքաղաք Մոնտեվիդեոյից մոտավորապես հիսուն կիլոմետր հեռավորության վրա։
Պատմություն
Բնակավայրը հիմնադրվել է 1872 թվականի նոյեմբերին։ Pueblo-ի (գյուղի) կարգավիճակով 1902 թվականի նոյեմբերի 8-ին ստացել է  Pueblo-ի (գյուղի), 1953 թվականի հուլիսի 1-ին՝ Villa-ի (փոքր քաղաքի) , 1963-ի հոկտեմբերի 15-ին՝ Ciudad-ի (քաղաքի) կարգավիճակ ։
Բնակչություն
2011 թվականի մարդահամարի տվյալներով Լիբերտադում ապրում էր 10.166 մարդ ։
Աղբյուրը՝ Instituto Nacional de Estadística de Uruguay
Արտաքին հղումներ
Կատեգորիա:Ուրուգվայի քաղաքներ Կատեգորիա:Ուրուգվայի բնակավայրեր
Կիլյոտա (նահանգ)
Կիլյոտա (Provincia de Quillota), նահանգ Չիլիի Վալպարաիսո տարածաշրջանում։ Վարչական կենտրոնն է Կիլյոտա քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Կիլյոտան հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 5 համայնք.
Կիլյոտա
Լա Կալերա
Նոգալես
Իխոելաս
Լա Կրուս
Աշխարհագրությունը և բնակչություն
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 229 241 մարդ, բնակչության խտությունը կազմում է 139,89 մարդ/կմ²։
Կիլյոտա նահանգի տարածքի ընդհանուր մակերեսը կազմում է 1 638,7 կմ²։
Արտաքին հղումներ
Կատեգորիա:Չիլիի Վալպարաիսո տարածաշրջան Կատեգորիա:Չիլիի նահանգներ
Ստատիկա
Ստատիկա հուն․ στατός — կշռի, հավասարակշռության մասին գիտություն), մեխանիկայի բաժին, որն ուսումնասիրում է ուժերի ազդեցությամբ նյութական մարմինների (կետերի) հավասարակշռության պայմանները (տես Հավասարակշռություն մեխանիկական համակարգի)։ Ըստ հավասարակշռության վիճակի որոշման սկզբունքների տարբերում են վերլուծական և երկրաչափական ստատիկա։ Վերլուծական ստատիկաձի հիմքում ընկած է հնարավոր տեղափոխությունների սկզբունքը, որից բխում են ցանկացած մեխանիկական համակարգի հավասարակշռության ընդհանուր պայմանները։ Երկրաչափական ստատիկայի հիմնված է այսպես կոչված ստատիկայի աքսիոմների վրա, որոնք արտահայտում են նյութական մասնիկի և բացարձակ պինդ մարմնի վրա ազդող ուժերի հատկությունները։ Ստատիկայի հիմնական աքսիոմները հետևյալն են․
Հավասարակշռված են համարվում այն ուժերը, որոնց ազդեցությամբ ազատ պինդ մարմինը կարող է հաշվարկի իներցիալ համակարգի նկատմամբ գտնվել դադարի վիճակում։ Երկրաչափական ստատիկայի մեթոդներով ուսումնասիրվում է պինդ մարմնի (կետի)ստատիկա։ Դիտարկվում են երկու տիպի խնդիրներ․
Առաձգական, դեֆորմացվող մարմինների, ինչպես նաև հեղուկների և գազերի հավասարակշռության անհրաժեշտ և բավարար պայմանները դիտարկվում են առաձգականության տեսության մեջ, հիդրոստատիկայում և աերոստատիկայում։ Ստատիկայի հիմնական հասկացություններից են ուժի կենտրոնի ու առանցքի նկատմամբ ուժի մոմենտի, ինչպես նաև ուժազույգի հասկացությունները։ Ուժերի և կենտրոնի նկատմամբ դրանց մոմենտների գումարումը կատարվում է վեկտորների գումարման կանոնով։ Տվյալ մարմնի վրա ազդող բոլոր ուժերի երկրաչափական գումարին հավասար \vec R մեծությունը կոչվում է այդ ուժահամակարգի գլխավոր վեկտոր, իսկ O կենտրոնի նկատմամբ նշված ուժերի մոմենտների երկրաչափական գումարին հավասար \vec M_o մեծությունը՝ ուժահամակարգի գլխավոր մոմենտ նշված կենտրոնի նկատմամբ։ Ուժերի բերման խնդրի լուծումը հանգեցնում է հետևյալ հիմնական արդյունքի, բացարձակ պինդ մարմնի վրա ազդող ցանկացած ուժահամակարգ համարժեք է տարածության O կետում կիրառված մեկ ուժի (\vec R գլխավոր վեկտոր) և մեկ ուժազույգի, որի մոմենտը հավասար է այդ կենտրոնի նկատմամբ համակարգի \vec M_o գլխավոր մոմենտին։ Հետևաբար, ցանկացած ուժահամակարգի հավասարակշռության անհրաժեշտ և բավարար պայմանը այդ ուժահամակարգի գլխավոր վեկտորի և գլխավոր մոմենտի միաժամանակ զրո լինելն է։ Մարմինների համակարգի հավասարակշռությունն ուսումնասիրում են յուրաքանչյուր մարմնի համար առանձին հավասարակշռության հավասարումներ կազմելով, հաշվի առնելով ազդման և հակազդման հավասարության օրենքը։ Եթե հավասարակշռության հավասարումների մեջ անհայտների թիվը գերազանցում է այդ անհայտները պարունակող հավասարումների թիվը (ստատիկորեն անորոշելի համակարգ), ապա համակարգի հավասարակշռությունն ուսումնասիրելիս պետք է հաշվի առնել մարմինների դեֆորմացիաները։ Ստատիկայի խնդիրների լուծման գրաֆիկական մեթոդները հիմնվում են ուժերի բազմանկյան և պարանային բազմանկյան կառուցման վրա։
Տես նաև
Կատեգորիա:Ստատիկա
(8630) 1981 EY35
(8630) , աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում ։
Միջին հեռավորությունը Արեգակից կազմում է 2,282283 ա. մ., առավելագույնը մոտենում է 1,9568 ա. մ. հեռավորության վրա և հեռանում 2,6078 ա. մ. ։ Արեգակի շուրջ մեկ ամբողջական պտույտ է կատարում 1259,37 երկրային օրվա ընթացքում, իր ուղեծրով շարժվելով միջինում 0,285858 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,88° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Շելտ Բասի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դիանա Միթֆորդ
Դիանա Ֆրիմեն Միթֆորդ, լեդի Մոսլի (Diana Freeman-Mitford, Lady Mosley, ), բրիտանացի արիստոկրատ և գրաքննադատ։
Հայտնի Միթֆորդ քույրերից մեկը։ 1929-1932 թվականներին եղել է Մոյնի 2-րդ բարոն Բրայան Գինեսի կինը, 1936-1980 թվականներին՝ սըր Օսվալդ Մոսլիի, որը հիմնադրել էր Ֆաշիստների բրիտանական միությունը։ Երեք ինքնակենսագրական աշխատությունների հեղինակ է, որոնցից առաջինը՝ «Հակադրություններով լի կյանքը» (A Life of Contrasts), դարձել է բեսթսելեր։
Վաղ տարիներ
Դիանա Միթֆորդը ծնվել է 1910 թվականի հունիսի 17-ին Բելգրավիայում (Վեստմինստեր, Լոնդոն)։ Եղել է Ռեդսդեյլի 2-րդ բարոն Դեյվիդ Բերտրամ Օգիլվի Ֆրիմեն-Միթֆորդի և նրա կնոջ Սիդնի Միթֆորդի չորրորդ երեխան։ Դիանան ունեցել է հինգ քույրեր՝ Նենսին (1904-1973), Պամելան (1907-1994), Յունիթին (1914-1948), Ջեսիկան (1917-1996) և Դեբորան (1920-2014), ինչպես նաև եղբայրը՝ Թոմասը (1909-1945)։ Նրանք բոլորը ստացել են տնային կրթություն։
18 տարեկանում Միթֆորդը սկսել է հանդիպել Բրայան Գինեսի հետ, որը իռլանդացի արիստոկրատ էր և պետք է դառնար Մոյնի բարոն։ Չնայած Սիդնի Միթֆորդի սկզբնական դիմադրությանը՝ 1929 թվականի հունվարի 30-ին Գինեսը և Դիանան ամուսնացել են ։ Հարսանիքից հետո նրանք ապրել են Լոնդոնում և Դուբլինում։ Զույգը տարեկան ունեցել է 20 000 ֆունտ եկամուտ, ինչպես նաև ունեցվածք Հեմփշիրում։ 1930 թվականին նրանք ունեցել են որդի՝ Ջոնաթան Գինեսին, որը հետագայում ժառանգել է Մոյնի բարոնի տիտղոսը։ 1931 թվականին ծնվել է նրանց երկրորդ որդին՝ Դեսմոնդ Գինեսը։
1932 թվականի փետրվարին Միթֆորդը հանդիպել է Ֆաշիստների բրիտանական միության հիմնադիր Օսվալդ Մոսլիին և դարձել նրա սիրուհին ։ Մոսլին այդ ժամանակ ամուսնացած էր Սինտիա Մոսլիի հետ, որը լորդ Ջորջ Քյորզոնի դուստրն էր։ Քյորզոնի մահից հետո՝ 1933 թվականին, Միթֆորդը բաժանվել է Գինեսից՝ չնայած այն հանգամանքին, որ Մոսլին, սգալով կնոջ մահը, երեք տարի հրաժարվում էր օրինականացնել հարաբերությունները Դիանայի հետ ։
Երրորդ Ռայխ
1934 թվականին իր քրոջ Յունիթիի հետ միասին տեղափոխվել է Գերմանիա, քանի որ քույրերը նացիոնալ-սոցիալիզմի գաղափարախոսության հետևորդներ էին։ Յունիթին նաև սիրահարված էր Ադոլֆ Հիտլերին։ 1935 թվականին Յունիթին Դիանային ներկայացրել է Ադոլֆ Հիտլերին։ Բացի այդ, Դիանան սկսել է ընկերություն անել Զիգրիդ Վագների կնոջ Վինիֆրեդի և Մագդա Գեբելսի հետ։ 1936 թվականի հոկտեմբերի 6-ին նա և Մոսլին գաղտնի ամուսնացել են Յոզեֆ Գեբելսի հյուրասենյակում։ Մոսլիի հարսանիքին ներկա է եղել Հիտլերը, որը նորապսակներին նվիրել է իր նկարը՝ արծաթե շրջանակի մեջ։ Ամուսնության արդյունքում ծնվել են երկու որդիներ՝ Ալեքսանդրը (ծնված 1938 թվականին) և Մաքսը (ծնված 1940 թվականին)։ Մինչ Ալեքսանդրի ծնունդը, հարսանիքի փաստը գաղտնի է պահվել։
1940 թվականի մայիսին Մեծ Բրիտանիայում Ուինսթոն Չերչիլ իշխանության գալուց հետո՝ բրիտանական կառավարությունը որոշել է վերջ դնել Ֆաշիստների բրիտանական միության գործունեությանը։ 1940 թվականի հունիսի 29-ին, Մաքսի ծնունդից 11 շաբաթ անց, լեդի Մոսլին ձերբակալվել և տեղափոխվել է Հոլլոուեյ բանտ։ Բանտարկության ժամանակ ամուսնու հետ պահվել է միևնույն բանտախցում՝ բանտի փոստային բաժանմունքի ծանրոցների համար նախատեսված սենյակում։ Ընդորում, նրանց տրամադրության տակ եղել են երկու ծառաներ ։ 1943 թվականի նոյեմբերի 6-ին Մոսլին և նրա ամուսինը ազատ են արձակվել՝ Օսվալդի թույլ առողջության պատճառով, որը հանրային մեծ բողոքների պատճառ հանդիսացավ ։
Հետագա ճակատագիր
Պատերազմի ավարտից հետո Մոսլի ընտանիքը բնակարաններ է ձեռք բերել Իռլանդիայում և Ֆրանսիայում։ Օսվալդ Մոսլին մահացել է 1980 թվականի դեկտեմբերի 3-ին։ 1958 թվականին Միթֆորդը տեղափոխվել է Փարիզ և աշխատանքի անցել «The European» ամսագրի աշխատակազմում։ 1977 թվականին հրապարակել է «Հակադրություններով լի կյանքը» աշխատությունը ։ Եվս երկու ինքնակենսագրականներ հրատարակվել են 1980-ական թվականներին ։ 1990-ական թվականներին էլ աշխատել է «Books & Bookmen» և «Evening Standard» ամսագրերում՝ որպես գրաքննադատ ։ 1989 թվականին Միթֆորդը հրավիրվել է BBC Radio 4-ի «Desert Island Discs» հաղորդաշարին։ Նրա ելույթը խիստ քննադատության է արժանացել, քանի որ նա Հիտլերին անվանել է «գրավիչ», իսկ այն հարցին, թե «Ի՞նչ եք կարծում այն մասին, թե պատերազմի տարիների սպանվելեն ավելի քան 6 միլիոն հրեաներ», պատասխանել է․ «Օ ոչ, ես չեմ կարծում, որ սպանվածների թիվն այդքան շատ է» ։